End of YouTube post, 1

ਉਨ੍ਹਾਂ ਨੇ ਮਰੀਜ਼ਾਂ ਦਾ ਪਰਾਬੈਂਗਣੀ ਕਿਰਨਾਂ ਨਾਲ ਇਲਾਜ ਕਰਨ ਦੀ ਸਲਾਹ ਵੀ ਕੱਢ ਮਾਰੀ ਸੀ ਜਿਸ ਨੂੰ ਕਿ ਉਸੇ ਪ੍ਰੈੱਸ ਕਾਨਫ਼ਰੰਸ ਵਿੱਚ ਡਾਕਟਰਾਂ ਨੇ ਖਾਰਜ ਕਰ ਦਿੱਤਾ ਸੀ।

ਉਸ ਤੋਂ ਕੁਝ ਦੇਰ ਪਹਿਲਾਂ ਰਾਸ਼ਟਰਪਤੀ ਦੇ ਇੱਕ ਅਧਿਕਾਰੀ ਨੇ ਕਿਹਾ ਸੀ ਕਿ ਧੁੱਪ ਅਤੇ ਜੀਵਾਣੂ-ਨਾਸ਼ਕ ਲਾਗ ਨੂੰ ਖ਼ਤਮ ਕਰਦੇ ਹਨ।

ਜੀਵਾਣੂ-ਨਾਸ਼ਕ ਇੱਕ ਜ਼ਹਿਰੀਲੇ ਉਤਪਾਦ ਹਨ ਜੋ ਸਰੀਰ ਵਿੱਚ ਜਾ ਕੇ ਜਾਨਲੇਵਾ ਸਾਬਤ ਹੋ ਸਕਦੇ ਹਨ।

ਇੱਥੋਂ ਤੱਕ ਕਿ ਬਾਹਰੀ ਚਮੜੀ ਦੇ ਸੰਪਰਕ ਵਿੱਚ ਆਉਣ 'ਤੇ ਇਹ ਖੁਜਲੀ, ਅੱਖਾਂ ਅਤੇ ਸਾਹ ਵਿੱਚ ਦਿੱਕਤ ਹੋ ਸਕਦੀ ਹੈ।

ਰਾਸ਼ਟਪਤੀ ਨੇ ਕਿਹਾ ਕੀ ਸੀ?

ਵੀਰਵਾਰ ਨੂੰ ਵ੍ਹਾਈਟ ਹਾਊਸ ਦੀ ਪ੍ਰੈੱਸ ਕਾਨਫ਼ਰੰਸ ਦੌਰਾਨ ਇੱਕ ਅਧਿਕਾਰੀ ਨੇ ਇੱਕ ਸਰਕਾਰੀ ਖੋਜ ਦੇ ਨਤੀਜੇ ਸਾਂਝੇ ਕੀਤੇ। ਇਨ੍ਹਾਂ ਨਤੀਜਿਆਂ ਵਿੱਚ ਕਿਹਾ ਗਿਆ ਸੀ ਕਿ ਕੋਰੋਨਾਵਾਇਰਸ ਧੁੱਪ ਅਤੇ ਪਰਾਬੈਂਗਣੀ ਪ੍ਰਕਾਸ਼ ਵਿੱਚ ਕਮਜ਼ੋਰ ਹੋ ਜਾਂਦਾ ਹੈ।

ਅਧਿਐਨ ਵਿੱਚ ਇਹ ਵੀ ਕਿਹਾ ਗਿਆ ਕਿ ਬਲੀਚ, ਬਲਗ਼ਮ ਅਤੇ ਰੇਸ਼ੇ ਵਿੱਚ ਮੌਜੂਦ ਕੋਰੋਨਾਵਾਇਰਸ ਨੂੰ ਪੰਜਾਂ ਮਿੰਟਾਂ ਵਿੱਚ ਹੀ ਮਾਰ ਸਕਦਾ ਹੈ। ਜਦਕਿ ਇਸੋਪ੍ਰੋਪਾਈਲ ਅਲਕੌਹਲ ਤਾਂ ਇਸ ਨੂੰ ਉਸ ਤੋਂ ਵੀ ਪਹਿਲਾਂ ਮਾਰ ਸਕਦੀ ਹੈ।

ਇਹ ਲੱਭਤਾਂ ਅਮਰੀਕਾ ਦੇ ਡਿਪਾਰਟਮੈਂਟ ਆਫ਼ ਹੋਮਲੈਂਡ ਸਕਿਊਰਿਟੀਜ਼ ਸਾਇੰਸ ਐਂਡ ਟੈਕਨੌਲੋਜੀ ਡਾਇਰੈਕਟੋਰੇਟ ਦੇ ਕਾਰਜਾਕਾਰੀ ਨਿਰਦੇਸ਼ਕ ਵਿਲੀਅਮ ਬਰਾਇਨ ਨੇ ਸਾਂਝੀਆਂ ਕੀਤੀਆਂ।

ਇਸ ਤੋਂ ਬਾਅਦ ਟ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਰੰਪ ਨੇ ਖੋਜ ਬਾਰੇ ਅਹਿਤਿਆਤ ਵਰਤਦਿਆਂ ਖੋਜ ਜਾਰੀ ਰੱਖਣ ਦੀ ਸਲਾਹ ਦਿੱਤੀ।

"ਸੋ, ਇਹ ਮੰਨਦੇ ਹੋਏ ਕਿ ਅਸੀਂ ਸਰੀਰ ਉੱਪਰ ਬੇਹੱਦ ਸ਼ਕਤੀਸ਼ਾਲੀ-ਭਾਵੇਂ ਪਰਾਬੈਂਗਣੀ ਹੋਵੇ ਜਾਂ ਸਿਰਫ਼ ਕੋਈ ਬਹੁਤ ਤਾਕਤਵਰ ਰੌਸ਼ਨੀ ਹੋਵੇ-ਮਾਰੀਏ।"

ਇਸ ਤੋਂ ਬਾਅਦ ਰਾਸ਼ਟਰਪਤੀ ਡਾ ਡੈਬਰਾਹ ਬਰਿਕਸ ਵੱਲ ਮੁੜੇ ਜੋ ਕਿ ਵ੍ਹਾਈਟ ਹਾਊਸ ਦੇ ਕੋਰੋਨਾਵਿਰਸ ਦੇ ਮਾਮਲਿਆਂ ਦੇ ਕੋਆਰਡੀਨੇਟਰ ਹਨ। ਉਨ੍ਹਾਂ ਨੇ ਕਿਹਾ, "ਅਤੇ ਮੈਂ ਸੋਚਦਾ ਹਾਂ ਕਿ ਤੁਸੀਂ ਇਸ ਦੀ ਜਾਂਚ ਨਹੀਂ ਕੀਤੀ ਪਰ ਤੁਸੀਂ ਕਰਨ ਜਾ ਰਹੇ ਹੋ।"

ਰਾਸ਼ਟਰਪਤੀ ਨੇ ਜਾਰੀ ਰਹਿੰਦਿਆਂ ਕਿਹਾ, "ਅਤੇ ਫਿਰ ਮੈਂ ਕਿਹਾ, ਇਹ ਮੰਨਦੇ ਹੋਏ ਕਿ ਤੁਸੀਂ ਪ੍ਰਕਾਸ਼ ਸਰੀਰ ਦੇ ਅੰਦਰ ਲਿਆਏ, ਜੋ ਤੁਸੀਂ ਚਮੜੀ ਰਾਹੀਂ ਜਾਂ ਕਿਸੇ ਹੋਰ ਤਰੀਕੇ ਕਰ ਸਕਦੇ ਹੋ। ਅਤੇ ਮੈਂ ਸੋਚਦਾ ਹਾਂ ਤੁਸੀਂ ਕਿਹਾ ਕਿ ਤੁਸੀਂ ਇਸ ਦੀ ਵੀ ਜਾਂਚ ਕਰਨ ਜਾ ਰਹੇ ਹੋ।"

"ਫਿਰ ਮੈਂ ਦੇਖਦਾ ਹਾਂ ਜੀਵਾਣੂ-ਨਾਸ਼ਕ ਜੋ ਇਸ ਨੂੰ ਇੱਕ ਮਿੰਟ ਵਿੱਚ ਹੀ ਮਾਰ ਦਿੰਦਾ ਹੈ। ਇੱਕ ਮਿੰਟ। ਕੀ ਇਸ ਦਾ ਕੋਈ ਰਾਹ ਹੈ,  ਟੀਕੇ ਰਾਹੀਂ ਜਾਂ ਲਗਭਗ ਸਫ਼ਾਈ ਰਾਹੀਂ?"

"ਇਹ ਜਾਂਚਣਾ ਦਿਲਚਸਪ ਹੋਵੇਗਾ।"

ਰਾਸ਼ਟਰਪਤੀ ਨੇ ਆਪਣਾ ਸਿਰ ਹਿਲਾਉਂਦਿਆਂ ਕਿਹਾ, "ਮੈਂ ਕੋਈ ਡਾਕਟਰ ਤਾਂ ਨਹੀਂ ਹਾਂ ਪਰ ਮੈਂ ਇੱਕ ਅਜਿਹਾ ਆਦਮੀ ਹਾਂ ਜਿਸ ਕੋਲ ਚੰਗੀ- ਤੁਹਾਨੂੰ-ਪਤਾ ਹੈ- ਕੀ ਹੈ।"

ਇਸ ਤੋਂ ਪਹਿਲਾਂ ਇੱਕ ਵਾਰ ਉਨ੍ਹਾਂ ਨੇ ਕਿਹਾ ਸੀ ਕਿ ਉਹ ਡਾਕਟਰ ਤਾਂ ਨਹੀਂ ਹਨ ਪਰ ਉਨ੍ਹਾਂ ਕੋਲ ਚੰਗੀ ਸਧਾਰਨ-ਸੂਝ ਹੈ।

ਉਹ ਡਾ. ਬਰਾਇਨ ਵੱਲ ਇੱਕ ਵਾਰ ਫਿਰ ਮੁੜੇ ਅਤੇ ਪੁੱਛਿਆ, ਕੀ ਉਨ੍ਹਾਂ ਨੇ ਕੋਰੋਨਾਵਾਇਰਸ ਨੂੰ ਠੀਕ ਕਰਨ ਲਈ "ਤਾਪ ਅਤੇ ਰੌਸ਼ਨੀ ਨੂੰ ਵਰਤਣ" ਬਾਰੇ ਸੁਣਿਆ ਹੈ।

ਇਸ ਤੇ ਡਾ. ਬਰਾਇਨ ਨੇ ਕਿਹਾ, "ਇਲਾਜ ਵਜੋਂ ਨਹੀਂ।"

ਰਾਸ਼ਟਰਪਤੀ ਟਰੰਪ ਨੇ ਕਿਹਾ, "ਮੈਂ ਸੋਚਦਾ ਹਾਂ ਇਹ ਜਾਂਚਣ ਲਈ ਚੰਗੀ ਚੀਜ਼ ਹੈ।"



ਜੀਵਾਣੂ-ਨਾਸ਼ਕ ਸਰੀਰ ਦੇ ਅੰਦਰ ਕੰਮ ਨਹੀਂ ਕਰਦੇ

ਬੀਬੀਸੀ ਦੀ ਸਿਹਤ ਪੱਤਰਕਾਰ ਰੇਚਲ ਸੈਸ਼ਰ ਦਾ ਵਿਸ਼ਲੇਸ਼ਣ

ਜੀਵਾਣੂ-ਨਾਸ਼ਕ ਬਾਹਰੀ ਸਤਾਹ ਉੱਪਰ ਵਾਇਰਸ ਨੂੰ ਮਾਰ ਸਕਦੇ ਹਨ। ਇਹ ਤੁਹਾਡੇ ਵੱਲੋਂ ਛੂਹੀਆਂ ਜਾਣ ਵਾਲੀਆਂ ਵਸਤਾਂ ਨੂੰ ਐਂਟੀ-ਮਾਈਕ੍ਰੋਬਾਈਅਲ ਤੱਤਾਂ ਵਾਲੇ ਉਤਪਾਦਾਂ — ਜਿਵੇਂ ਅਜਿਹੇ ਉਤਪਾਦ ਜਿਨ੍ਹਾਂ ਵਿੱਚ ਐਲਕੋਹਲ ਦੀ ਮਾਤਰਾ ਕਾਫ਼ੀ ਜ਼ਿਆਦਾ ਹੋਵੇ— ਨਾਲ ਸਾਫ਼ ਰੱਖਣਾ ਇੱਕ ਚੰਗਾ ਵਿਚਾਰ ਹੈ।

ਇਸ ਗੱਲ ਦੇ ਵੀ ਸਬੂਤ ਹਨ ਕਿ ਵਾਇਰਸ ਨੰਗੀਆਂ ਥਾਵਾਂ 'ਤੇ ਸਿੱਧੀ ਧੁੱਪ ਵਿੱਚ ਜਲਦੀ ਮਰ ਜਾਂਦੇ ਹਨ। ਜਦਕਿ ਸਾਨੂੰ ਇਹ ਨਹੀਂ ਪਤਾ ਕਿ ਇਸ ਲਈ ਪਰਾਬੈਂਗਣੀ ਰੌਸ਼ਨੀ ਉਨ੍ਹਾਂ ਉੱਪਰ ਕਿੰਨੀ ਅਤੇ ਕਿੰਨੀ ਦੇਰ ਤੱਕ ਮਾਰਨੀ ਪਵੇਗੀ। ਇਸ ਲਈ ਤੁਸੀਂ ਆਪਣੇ ਹੱਥ ਵਾਰ-ਵਾਰ ਧੋ ਕੇ ਅਤੇ ਆਪਣੇ ਨੱਕ-ਮੂੰਹ ਨੂੰ ਛੋਹਣ ਤੋਂ ਬਚ ਕੇ ਕਿਤੇ ਜ਼ਿਆਦਾ ਸੁਰੱਖਿਅਤ ਰਹਿ ਸਕਦੇ ਹੋ।

ਜੀਵਾਣੂ-ਨਾਸ਼ਕਾਂ ਨੂੰ ਕਿਸੇ ਵੀ ਤਰ੍ਹਾਂ ਸਰੀਰ ਦੇ ਅੰਦਰ ਦਾਖ਼ਲ ਕਰਨਾ ਜਾਨਲੇਵਾ ਹੋ ਸਕਦਾ ਹੈ

ਅਸਲ ਵਿੱਚ ਤਾਂ ਇਸ ਦਾ ਸੰਬੰਧ ਦੂਸ਼ਤ ਵਸਤਾਂ ਅਤੇ ਥਾਵਾਂ ਨਾਲ ਹੈ ਨਾ ਕਿ ਵਾਇਰਸ ਦੇ ਤੁਹਾਡੇ ਸਰੀਰ ਵਿੱਚ ਪਹੁੰਚਣ ਤੋਂ ਬਾਅਦ ਕੀ ਹੁੰਦਾ...